سید حسین جہانیاں گردیزی

سید حسین جہانیاں گردیزی,  ایک پاکستانی سیاست دان ہیں جو 13 ستمبر 2019 سے اپریل 2022 تک پنجاب کے صوبائی وزیر برائے زراعت رہے۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔اس سے قبل وہ 1993 سے مئی 2018 کے درمیان پنجاب کی صوبائی اسمبلی کے رکن رہے۔

ابتدائی زندگی اور تعلیم 
سید حسین جہانیاں گردیزی  6 نومبر 1956 کو ملتان میں پیدا ہوئے۔  انہوں نے  میٹرک کی تعلیم  1980 میں زرعی یونیورسٹی فیصل آباد سے حاصل کی۔ انہوں نے 1993 میں وزارت خارجہ کے انسٹی ٹیوٹ اور  ڈنمارک سے ڈپلومہ  حاصل کیا۔

سیاسی کیریئر 
سید حسین جہانیاں گردیزی نے 1990 کے پاکستانی عام انتخابات میں حلقہ پی پی 174 (خانیوال-I) سے پاکستان ڈیموکریٹک الائنس کے امیدوار کے طور پر پنجاب کی صوبائی اسمبلی کی نشست کے لیے انتخاب لڑا لیکن وہ ناکام رہے۔ انہوں نے 19,005 ووٹ حاصل کیے اور وہ نشست اسلامی جمہوری اتحاد کے امیدوار سے ہار گئے۔  وہ 1993 کے پاکستانی عام انتخابات میں حلقہ پی پی 174 (خانیوال-I) سے آزاد امیدوار کے طور پر پنجاب کی صوبائی اسمبلی کے لیے منتخب ہوئے۔ انہوں نے 16,191 ووٹ حاصل کیے اور پاکستان پیپلز پارٹی کے امیدوار کو شکست دی۔  پنجاب کی صوبائی اسمبلی کے رکن کی حیثیت سے اپنے دور میں، انہوں نے پنجاب کے صوبائی وزیر برائے کوآپریٹو کے طور پر خدمات انجام دیں۔  وہ 2002 کے پاکستانی عام انتخابات میں حلقہ پی پی-213 (خانیوال-II) سے قومی اتحاد کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 26,462 ووٹ حاصل کیے اور پاکستان مسلم لیگ (ق) کے امیدوار کو شکست دی۔  جنوری 2003 میں انہیں وزیراعلیٰ پنجاب چوہدری پرویز الٰہی کی صوبائی کابینہ میں شامل کیا گیا اور انہیں پنجاب کا صوبائی وزیر برائے غیر رسمی شہری تعلیم بنایا گیا۔  2006 میں انہیں پنجاب کا صوبائی وزیر خوراک بنایا گیا۔  پنجاب کی صوبائی اسمبلی کے رکن کی حیثیت سے اپنے دور میں انہوں نے پنجاب کے صوبائی وزیر برائے لوکل گورنمنٹ کے طور پر بھی خدمات انجام دیں۔ 

انہوں نے 2008 کے پاکستانی عام انتخابات میں حلقہ پی پی 213 (خانیوال-II) سے مسلم لیگ (ق) کے امیدوار کے طور پر پنجاب کی صوبائی اسمبلی کی نشست کے لیے انتخاب لڑا لیکن وہ کامیاب نہیں ہوئے۔ انہوں نے 22,379 ووٹ حاصل کیے اور وہ نشست پی پی پی کے امیدوار سے ہار گئے۔  وہ 2013 کے پاکستانی عام انتخابات میں حلقہ پی پی-213 (خانیوال-II) سے آزاد امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  انہوں نے مئی 2013 میں پاکستان مسلم لیگ (ن) میں شمولیت اختیار کی ۔ وہ 2018 کے پاکستانی عام انتخابات میں حلقہ پی پی-204 (خانیوال-II) سے آزاد امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  28 جولائی 2018 کو انہوں نے پاکستان تحریک انصافمیں شمولیت اختیار کی۔  12 ستمبر 2018 کو انہیں وزیراعلیٰ پنجاب سردار عثمان بزدار کی صوبائی کابینہ میں شامل کیا گیا۔  13 ستمبر 2018 کو انہیں پنجاب کا صوبائی وزیر برائے مینجمنٹ اینڈ پروفیشنل ڈویلپمنٹ مقرر کیا گیا۔  16 ستمبر 2019 میں انہیں  پنجاب کا  صوبائی وزیر زراعت بنایا گیا۔

حوالہ جات 

جامعہ زرعیہ فیصل آباد کے فضلا
پنجاب کے صوبائی وزرا
پنجاب ارکان صوبائی اسمبلی 2018ء تا 2023ء
پاکستان تحریک انصاف کے ارکان صوبائی اسمبلی (پنجاب)
پنجاب ارکان صوبائی اسمبلی 1993ء تا 1996ء
پاکستان مسلم لیگ (ن) کے ارکان صوبائی اسمبلی (پنجاب)
1956ء کی پیدائشیں
پنجاب ارکان صوبائی اسمبلی 2002ء تا 2007ء
پنجاب ارکان صوبائی اسمبلی 2013ء تا 2018ء
بقید حیات شخصیات